เกล็ดเลือดเหลือ129000 ให้ยามา2เม็ด อีก2วันไปดูเกล็ดเลือดขึ้นมา134000 แบบนี้ไขกระดูกจะฝ่อไหมคะ กลัวไม่กินยาแล้วจะต่ำอีก ไม่อยากเจาะเลยค่ะ
สวัสดีค่ะ เกล็ดเลือดต่ำคือภาวะที่เกล็ดเลือดมีจำนวนน้อยกว่า 150,000 เกล็ดต่อไมโครลิตร อาจพบรอยช้ำ เป็นจ้ำ หรือจุดแดงใต้ผิวหนัง รวมถึงมีเลือดออกมาก ถึงแม้จะเป็นแผลขนาดเล็ก โดยมีสาเหตุมาจากการผลิตเกล็ดเลือดที่บริเวณไขกระดูกไม่เพียงพอ หรือภูมิคุ้มกันร่างกายทำลายเกล็ดเลือดสาเหตุของเกล็ดเลือดต่ำเช่น1.ไข้เลือดออก เป็นโรคที่ทำให้มีไข้สูง อ่อนเพลีย และมีเกล็ดเลือดต่ำได้2 โรคโลหิตจางจากไขกระดูกฝ่อ3 โรคมะเร็งเม็ดเลือดขาว มะเร็งต่อมน้ำเหลือง จะไปทำลายไขกระดูก4 การสัมผัสสารเคมีบางชนิด เช่น สารกำจัดศัตรูพืช สารหนู หรือเบนซีน การใช้ยาบางชนิด เช่น ยาขับปัสสาวะ ยาคลอแรมเฟนิคอล5 การดื่มแอลกอฮอล์อย่างหนักมานาน การขาดแร่ธาตุและวิตามิน เช่น วิตามินบี 12 โฟเลท ธาตุเหล็กดังนั้นมีสาเหตุหลายอย่างที่ทำให้เกล็ดเลือดต่ำ อาจจะไม่เกี่ยวกับความผิดปกติของไขกระดูกเพียงอย่างเดียวแนะนำสอบถามแพทย์ผู้รักษาว่าเกล็ดเลือดต่ำจากสาเหตุใด รักษาและดูแลในระยะยาวอย่างไร แล้วยาที่กินอยู่คือยาอะไรเบื้องต้นรับประทานยาตามที่แพทย์สั่ง ระวังการกระทบกระแทก โดยเฉพาะบริเวณที่ศีรษะ